C 148/12
LT
Europos Sąjungos oficialusis leidinys
2023 4 28
Be to reglamento, labai svarbiu veiksniu ES lygmeniu išsaugant apdulkintojus gali tapti pasiūlymas dėl Gamtos atkūrimo teisės akto ir naujasis apdulkintojų politikos kursas.
Jais gerokai padidinami ES biologinės įvairovės strategijos tikslai iki 2030 m. sustabdyti apdulkintojų populiacijų mažėjimą ir sugrąžinti gamtą į žemės ūkio paskirties žemę.
Pagal BŽŪP parengti valstybių narių planai padės ūkininkams, įskaitant smulkiuosius ūkininkus, 2023–2027 m. dėti pastangas didinti ūkininkavimo sistemų tvarumą ir atsparumą.
Dėl šių priežasčių, užuot teikus pasiūlymus dėl naujų teisėkūros procedūra priimamų aktų, pirmiausia siekiama užtikrinti, kad pasiūlymai, dėl kurių šiuo metu vyksta teisėkūros institucijų derybos, būtų greitai priimti ir paskui įgyvendinti kartu su BŽŪP.
Komisija dės visas pastangas, kad pasiektų šį tikslą, ir ragina visus susijusius subjektus prisidėti prie jo įgyvendinimo.
Daugiau kaip milijonas pritarimo šiai piliečių iniciatyvai pareiškimų yra aiškus ženklas ir paskata išlaikyti aukštą Komisijos pasiūlymų užmojo lygį.
Sėkmingas Europos žaliojo kurso įgyvendinimas skatinant šią pertvarką priklauso nuo visos visuomenės, įskaitant piliečius, ūkininkus, įmones, mokslininkus, valdžios institucijas ir Europos institucijas.